План-канспект

вучэбнага занятку па прадмеце “Чалавек і свет” у І класе (2 год навучання)

Качкарык Святлана Міхайлаўна

настаўнік-дэфектолаг

ДУА “Цырынская сярэдняя школа”

Карэліцкі раён, Гродзенская вобласць

Тэма: «Этыкет у грамадскіх месцах".

Мэта: Фарміраванне навыкаў культурных паводзін у паўсядзённым жыцці.

Задачы:

1.Пашыраць веды аб правілах паводзін у грамадскіх месцах; фарміраваць уменне правільна ацэньваць асабістыя ўчынкі і учынкі другіх людзей у розных сітуацыях.

2. Развіваць мысленне, маўленне

3.Выхоўваць павагу да людзей, прывіваць патрэбу ў захаванні правіл этыкету.

Ход вучэбнага занятку

I. Арганізацыйны момант.

II. Псіхалагічны настрой. Прыём “Усмешка”, “Камплімент”.

III. Увядзенне ў тэму.

Для таго каб жыць сярод людзей і адчуваць сябе не “белай варонай” чалавеку многае трэба ведаць: і на якой адлегласці трэба знаходзіцца, калі размаўляеш з рознымі людзьмі, і як да іх звяртацца, і як паводзіць сябе за сталом, як апранацца, якім павінны быць паводзіны ў грамадскіх месцах. І многае іншае. Людзі прыдумалі правілы для ўсіх выпадкаў паводзін і назвалі іх этыкетам.

"Этыкет-гэта правілы паводзін чалавека сярод іншых людзей” .

Гэта не проста набор сухіх правіл, якія нікому не патрэбныя. Дзякуючы ім, людзі пазбягаюць канфліктных сітуацый і адчуваюць сябе больш упэўненымі, таму што ведаюць, дзе і як трэба паступіць.

IV. Паведамленне тэмы і мэты занятку.

1. Што мы называем грамадскім месцам? (Чытанне ў падручніку за чырвонай стужкай). Адказы на пытанні па прачытаным:

- Якія грамадскія месцы ты ведаеш?

*(вуліца, транспарт, школа, тэатр, музей, магазін і інш..)*

У грамадскім месцы бывае нямала людзей рознага ўзросту. З кожным з іх трэба ўмець мець зносіны. Усе мы бываем на вуліцы, сярод людзей, у магазіне - мы пакупнікі, у транспарце-пасажыры, у школе- вучні. Але дзе б вы не знаходзіліся, трэба заўсёды прытрымлівацца правіл этыкету.

2. Далей мы адпраўляемся ў падарожжа па правілах этыкету ў грамадскіх месцах. А адправімся мы на аўтобусе. Але спачатку нам неабходна пазнаёміцца з правіламі паводзін у транспарце (адкрыць зялёную стужку).

Якія правілы паводзін у пасажырскім транспарце вы можаце назваць?

*(У транспарце трэба паводзіць сябе годна:*

*- не шумець і не пхацца;*

*- саступаць месцы пажылым людзям і інвалідам, жанчынам з цяжкімі торбамі;*

*- вострыя і нязручныя для іншых пасажыраў прадметы трэба добра пакаваць і акуратна ставіць, каб яны нікому не перашкаджалі.)*

*- не варта гучна размаўляць у транспарце, смяяцца, уключаць музыку)*

3. Далей мы з табой пападаем у тэатр. Але каб не быць “белай варонай” трэба пазнаёміцца з правіламі паводзін. За жоўтай стужкай мы даведаемся аб правілах паводзін у тэатры і кінатэатры.

Аналіз прачытаннага *(Правілы: нельга падчас спектакля або прагляду кіно размаўляць, шамацець паперкамі або праграмай, круціцца, есці, дзяліцца ўражаннямі, уставаць і выходзіць у час прадстаўлення. Калі ж вельмі важна выйсці, то праходзіць трэба акуратна, павярнуўшыся тварам да людзей.)*

V. Фізкультхвілінка . Гімнастыка для вачэй

Існуюць агульныя правілы паводзін:

Правілы паводзін за сталом:

- Навошта нам патрэбныя правілы паводзін за сталом?(Адказы дзяцей.)

Каб іншым было прыемна сядзець з табой за адным сталом, галоўны дэвіз: думай пра іншых.

Некаторыя дзяўчынкі і хлопчыкі любяць рабіць усё наадварот. Яны ведаюць, што пры сустрэчы трэба павітацца, але гэтага ніяк не хочуць рабіць; яны ведаюць, што перад абедам трэба абавязкова мыць рукі, але яны іх не мыюць. Пісьменнік Рыгор Остэр спецыяльна для такіх дзяцей напісаў кніжку "Шкодныя парады":

Если руки за обедом

Вы испачкали салатом

И стесняетесь о скатерть

Пальцы вытереть свои,

Опустите незаметно

Их под стол и там спокойно

Вытирайте ваши руки

Об соседские штаны.

- Чаму так не трэба паводзіць сябе за сталом?

Правілы:

• Калі я ем, я глухі і нем. Спачатку пражуй, а потым кажы.

• Шумна есці і піць не трэба, але і дзьмуць на ежу не прынята, пырскі могуць патрапіць на суседа. Калі горачае, дачакайся, калі астыне.

• Не адсоўвай свой брудны посуд у бок суседа. Прыбяры за сабой посуд.

• Падзякуй таму, хто цябе накарміў.

Правілы паводзін у магазіне:

1. Хто каго павінен прапусціць: той, хто ўваходзіць у магазін» або той, хто выходзіць?

Трэба прапусціць таго, хто выходзіць з магазіна.

2. Як правільна спытаць: «Хто апошні?» або «Хто крайні?»

Кажуць: "Хто апошні?»

3. Можна ўваходзіць у краму з сабакам?

Не, нават калі сабака невялікая.

4. Як звярнуцца да прадаўца?

Звяртацца са словамі «будзьце ласкавы», «калі ласка».

Выходзячы раніцай з хаты, мы трапляем на вуліцу.

Правілы паводзін на вуліцы:

- (*Выконваць чысціню на вуліцы! Не перабягаць вуліцу ў неналежным месцы! Нельга гуляць каля праезжай часткі дарогі! Пры сустрэчы дарогу уступае малодшы старэйшаму, пры роўных умовах - больш ветлівы чалавек*.)

VI. Заключная частка:

(адказы на пытанні казачных герояў)

VII. Рэфлексія

Што новага ты даведаўся? Што ты ведаў? Якімі правіламі этыкету ты карыстаўся? Якімі правіламі ты будзеш карыстацца цяпер?

VIII. Падвядзенне вынікаў занятку.

Памятай, дзе б ты не знаходзіўся: на вуліцы, у грамадскім транспарце, у тэатры, ты не адзін. Людзі глядзяць на цябе і па тваіх паводзінах судзяць пра цябе. Бо ўсім нам хочацца, каб нашы сябры, суседзі, знаёмыя заўсёды б паважалі нас. А ўвесь сакрэт у тым, што толькі да ветлівага, выхаванага і добрага чалавека людзі ставяцца заўсёды добра, па добраму. Толькі такога чалавека ўсе любяць і паважаюць, і ў яго ёсць верныя і надзейныя сябры.

Мне б хацелася, каб ты заўсёды памятаў пра тое, як паводзіць сябе ў грамадскіх месцах, і я спадзяюся, што ты заўсёды будзеш карыстацца атрыманымі ведамі ў паўсядзённым жыцці.